CELEX: 32014R0685
Language: da
Date: 2014-06-20 00:00:00
Title: Kommissionens forordning (EU) nr. 685/2014 af 20. juni 2014 om ændring af bilag II til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår polyethylenglycol podet på polyvinylalkohol i kosttilskud i fast form  EØS-relevant tekst

21.6.2014   
            
            
               DA
            
            
               Den Europæiske Unions Tidende
            
            
               L 182/23
            
         KOMMISSIONENS FORORDNING (EU) Nr. 685/2014
   af 20. juni 2014
   om ændring af bilag II til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår polyethylenglycol podet på polyvinylalkohol i kosttilskud i fast form
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, og artikel 14,
   under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (2), særlig artikel 7, stk. 5, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               Ved Kommissionens forordning (EU) nr. 231/2012 (3) er der fastsat specifikationer for fødevaretilsætningsstoffer, der er opført i bilag II og III til forordning (EF) nr. 1333/2008.
            
         
               (3)
            
            
               Disse lister kan opdateres i overensstemmelse med den fælles procedure, jf. artikel 3, stk. 1, i forordning (EF) nr. 1331/2008, enten på Kommissionens initiativ eller som følge af en ansøgning.
            
         
               (4)
            
            
               Den 13. september 2011 blev der indgivet en ansøgning om tilladelse til at anvende polyethylenglycol podet på polyvinylalkohol (PVA-PEG-graft-copolymer) i vandopløselige straksfrigivende filmovertræk til kosttilskud. Ansøgningen er blevet forelagt medlemsstaterne i overensstemmelse med artikel 4 i forordning (EF) nr. 1331/2008.
            
         
               (5)
            
            
               Den Europæiske Fødevaresikkerhedsautoritet har vurderet sikkerheden ved PVA-PEG-graft-copolymer, når det anvendes som fødevaretilsætningsstof, og har konkluderet, at anvendelsen heraf i filmovertræk til kosttilskud ikke udgør et sikkerhedsproblem i forbindelse med de foreslåede anvendelsesformål (4).
            
         
               (6)
            
            
               PVA-PEG-graft-copolymer er bestemt til anvendelse i vandopløselige straksfrigivende filmovertræk til kosttilskud. Stoffet beskytter mod ubehagelig smag eller lugt, forbedrer produkters udseende, gør tabletter lettere at sluge, giver produkter et karakteristisk udseende og beskytter følsomme aktive ingredienser. En særlig egenskab ved stoffet er, at det er ekstremt elastisk, har lav viskositet og hurtigt opløses i både sure, ph-neutrale og basiske medier. Det bør derfor være tilladt at anvende PVA-PEG-graft-copolymer som overfladebehandlingsmiddel i kosttilskud i fast form, og stoffet bør tildeles E-nummeret E 1209.
            
         
               (7)
            
            
               Specifikationerne for PVA-PEG-graft-copolymer bør indarbejdes i forordning (EU) nr. 231/2012, når det optages på EU-listen over fødevaretilsætningsstoffer i bilag II til forordning (EF) nr. 1333/2008 for første gang.
            
         
               (8)
            
            
               Forordning (EF) nr. 1333/2008 og (EU) nr. 231/2012 bør derfor ændres i overensstemmelse hermed.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag II til forordning (EF) nr. 1333/2008 ændres som angivet i bilag I til nærværende forordning.
   Artikel 2
   Bilaget til forordning (EU) nr. 231/2012 ændres som angivet i bilag II til nærværende forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juni 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  EUT L 354 af 31.12.2008, s. 1.
   
      (3)  Kommissionens forordning (EU) nr. 231/2012 af 9. marts 2012 om specifikationer for fødevaretilsætningsstoffer opført i bilag II og III til Europa-Parlamentets og Rådets forordning (EF) nr. 1333/2008 (EUT L 83 af 22.3.2012, s. 1).
   
      (4)  EFSA Journal 2013;11(8):3303.
   
      BILAG I
      I bilag II til forordning (EF) nr. 1333/2008 foretages følgende ændringer:
      
                  1)
               
               
                  I del B, punkt 3, »Andre tilsætningsstoffer end farvestoffer og sødestoffer«, indsættes følgende række efter rækken vedrørende fødevaretilsætningsstoffet E 1208, polyvinylpyrrolidonvinylacetat-copolymer:
                  
                              »E 1209
                           
                           
                              Polyethylenglycol podet på polyvinylalkohol«
                           
                        
            
                  2)
               
               
                  I del E indsættes i fødevarekategori 17.1, »Kosttilskud i fast form, herunder kapsler og tabletter og lign., dog ikke i form af tyggetabletter«, følgende række efter rækken vedrørende fødevaretilsætningsstoffet E 1208:
                  
                               
                           
                           
                              »E 1209
                           
                           
                              Polyethylenglycol podet på polyvinylalkohol
                           
                           
                              100 000«
                           
                           
                               
                           
                           
                               
                           
                        
            
   
      BILAG II
      I bilaget til forordning (EU) nr. 231/2012 indsættes følgende oplysninger efter rækken vedrørende E 1208 (polyvinylpyrrolidonvinylacetat-copolymer):
      
         
            »E 1209 POLYETHYLENGLYCOL PODET PÅ POLYVINYLALKOHOL
         
         
                     
                        Synonymer
                     
                  
                  
                     PVA-PEG-graft-copolymer
                  
               
                     
                        Definition
                     
                  
                  
                     Polyethylenglycol podet på polyvinylalkohol er en syntetisk copolymer, som består af ca. 75 % PVA-enheder og 25 % PEG-enheder
                  
               
                     CAS-nr.
                  
                  
                     96734-39-3
                  
               
                     Kemisk navn
                  
                  
                     Polyethylenglycol podet på polyvinylalkohol
                  
               
                     Kemisk formel
                  
                  
                      
                  
               
                     Vægtmiddelmolekylvægt
                  
                  
                     40 000-50 000 g/mol
                  
               
                     
                        Beskrivelse
                     
                  
                  
                     Hvidt til svagt gulligt pulver
                  
               
                     
                        Identifikation
                     
                  
                  
                      
                  
               
                     Opløselighed
                  
                  
                     Let opløseligt i vand og fortyndede syrer og fortyndede alkalihydroxidopløsninger; praktisk taget uopløseligt i ethanol, eddikesyre, acetone og chloroform
                  
               
                     IR-spektrum
                  
                  
                     Skal være overensstemmende
                  
               
                     pH-værdi
                  
                  
                     5,0-8,0
                  
               
                     
                        Renhed
                     
                  
                  
                      
                  
               
                     Estertal
                  
                  
                     10-75 mg/g KOH
                  
               
                     Dynamisk viskositet
                  
                  
                     50-250 mPa·s
                  
               
                     Tørringstab
                  
                  
                     Ikke over 5 %
                  
               
                     Sulfataske
                  
                  
                     Ikke over 2 %
                  
               
                     Vinylacetat
                  
                  
                     Ikke over 20 mg/kg
                  
               
                     Eddikesyre/acetat i alt
                  
                  
                     Ikke over 1,5 %
                  
               
                     Ethylenglycol
                  
                  
                     Ikke over 50 mg/kg
                  
               
                     Diethylenglycol
                  
                  
                     Ikke over 50 mg/kg
                  
               
                     1,4-Dioxan
                  
                  
                     Ikke over 10 mg/kg
                  
               
                     Ethylenoxid
                  
                  
                     Ikke over 0,2 mg/kg
                  
               
                     Arsen
                  
                  
                     Ikke over 3 mg/kg
                  
               
                     Bly
                  
                  
                     Ikke over 1 mg/kg
                  
               
                     Kviksølv
                  
                  
                     Ikke over 1 mg/kg
                  
               
                     Cadmium
                  
                  
                     Ikke over 1 mg/kg«